
Cu privire la aprobarea şi punerea în aplicare
 a taxelor locale pentru anul 2026
	În conformitate cu Titlul VII „Taxele locale” din Codul fiscal, art. 14, alin. (2), lit. a) al Legii privind Administraţia publică locală nr. 436/2006, Legea privind finanțele publice nr. 397/2003, Legea finanțelor publice și responsabilității bugetar-fiscale nr. 181/2014, Legea cu privire la publicitate nr. 62/2022, Legea cu privire la comerţul interior nr. 231/2010, Hotărârea Guvernului nr. 931/2011 privind desfășurarea comerțului cu amănuntul, precum și în baza avizelor comisiilor consultative de specialitate, Consiliul orașului Șoldănești
D E C I D E:
1. Se stabilesc următoarele taxe locale, conform Titlului VII al Codului fiscal, pe teritoriul orașului Șoldănești:
a. Taxa pentru amenajarea teritoriului, conform Anexei nr. 1 ;
b. Taxă de organizare a licitațiilor și loteriilor pe teritoriul unității administrativ-teritorial, conform Anexei nr. 1;
c. Taxa de plasare (amplasare) a publicității (reclamei), conform Anexei nr. 1;
d. Taxa pentru unitățile comerciale și/sau de prestări servicii, conform Anexei nr. 2.
e. Taxa de piață, conform Anexei nr. 1;
f. Taxă pentru prestarea serviciilor de transport auto de călători pe teritoriul municipiilor, orașelor și satelor (comunelor), conform Anexei nr. 1;
g. Taxă pentru parcare, conform Anexei nr. 1;
h. Taxă pentru parcaj, conform Anexei nr. 1 ;
i. Taxă pentru dispozitivele publicitare, conform Anexei nr. 1.
2. Subiecții impunerii, baza impozabilă, modul de calcul, termenele de achitare și de prezentare a declarațiilor la taxele locale vor fi stabilite conform Titlului VII al Codului fiscal. 
3. Prezenta decizie intră în vigoare la data adoptării și se include în Registrul de Stat al Actelor Locale. În termen de 10 zile, aceasta urmează a fi adusă la cunoștința contribuabililor și prezentată subdiviziunilor structurale teritoriale din cadrul Serviciului Fiscal de Stat. 
4. Se pune în sarcina Dnei Ina Brumă, contabila-șefă a Primăriei Șoldănești să asigure calcularea, înregistrarea și raportarea veniturilor obținute din taxele locale, conform prezentei decizii și anexelor acesteia.
5. Se pune în sarcina Primarului orașului Șoldănești, Vadim Groza, și a Comisiilor consultative de specialitate „Drept și disciplină” și „Activităţi Economico-Financiare, Agricultură, Industrie şi Comerţ” controlul asupra executării prezentei decizii. 
6. Prezenta decizie poate fi contestată în contencios administrativ în termen de 30 de zile de la publicarea în Registrul de Stat al Actelor Locale, la Judecătoria Orhei, sediul Rezina (or. Rezina, str. Voluntarilor 3), conform prevederilor Codului administrativ al Republicii Moldova.
Preşedintele şedinţei:                                                                                                           
       
                                                                                                                  
    Secretara Consiliului:                                                                             Rodica CAZACU                                                             
image1.emf

